CELEX: 62007FO0055
Language: hu
Date: 2008-03-06 00:00:00
Title: A Közszolgálati Törvényszék (első tanács) 2008. március 6-i végzése. # Giuseppe Tiralongo kontra az Európai Közösségek Bizottsága. # Közszolgálat - Kártérítési kereset - Nyilvánvaló elfogadhatatlanság. # F-55/07. sz. ügy

A KÖZSZOLGÁLATI TÖRVÉNYSZÉK VÉGZÉSE
      (első tanács)
      2008. március 6.
      F‑55/07. sz. ügy
      Giuseppe Tiralongo
      kontra
      az Európai Közösségek Bizottsága
      „Közszolgálat – Volt ideiglenes alkalmazott – Kereset – Kártérítési kereset – Határozott idejű szerződés meghosszabbításának elmaradása – Nyilvánvaló elfogadhatatlanság”
      Tárgy:         Az EK 236. cikk és az EA 152. cikk alapján benyújtott kereset, amelyben G. Tiralongo többek között azt kéri, hogy a Közszolgálati
         Törvényszék kötelezze az Európai Közösségek Bizottságát azon kára megtérítésére, mely őt a Bizottság által a szerződése meghosszabbításával
         összefüggésben tanúsított jogellenes magatartás miatt állítólag érte.
      
      Határozat: A Közszolgálati Törvényszék a keresetet – mint nyilvánvalóan elfogadhatatlant – elutasítja. A felek maguk viselik saját költségeiket.
      
      Összefoglaló
      1.      Eljárás – A keresetek elfogadhatósága – A keresetlevél benyújtásának időpontjában hatályos szabályok alapján történő értékelés
      (A Közszolgálati Törvényszék eljárási szabályzata, 76. cikk)
      2.      Tisztviselők – Kereset – Kártérítési kereset – Jogalapok
      (Személyzeti szabályzat, 90. és 91. cikk)
      1.      Jóllehet a Közszolgálati Törvényszék eljárási szabályzatának 76. cikkében megfogalmazott szabály – amely szerint a Törvényszék
         a nyilvánvalóan elutasítandónak tűnő keresetet végzéssel elutasíthatja – olyan eljárási szabály, amelyet a hatálybalépésének
         időpontjától alkalmazni kell a Törvényszék előtt folyamatban lévő valamennyi jogvitára, ez nem vonatkozik azokra a jogi szabályokra,
         amelyek alapján a Törvényszék, e cikket alkalmazva, valamely keresetet nyilvánvalóan elfogadhatatlannak tekinthet, és amelyek
         kizárólag a kereset előterjesztésének időpontjában már hatályban lévő szabályok lehetnek.
      
      (lásd a 26. pontot)
      2.      Ha a tisztviselő a személyzeti szabályzat 90. és 91. cikkében szereplő határidőkön belül nem indította meg a neki állítólagosan
         sérelmet okozó jogi aktus megsemmisítése iránti keresetet, nem orvosolhatja e mulasztást – a maga számára új keresetindítási
         határidőt kialakítva – az e jogi aktussal okozott kár megtérítése iránti kérelemmel, függetlenül a kár vagyoni vagy nem vagyoni
         jellegétől.
      
      (lásd a 31., 33., 40. és 41. pontot)
      Hivatkozás:
      Az Elsőfokú Bíróság T‑27/90. sz., Latham kontra Bizottság ügyben 1991. január 24‑én hozott ítéletének (EBHT 1991., II‑35. o.)
         38. pontja; T‑20/92. sz., Moat kontra Bizottság ügyben 1993. július 13‑án hozott ítéletének (EBHT 1993., II‑799. o.) 46. pontja,
         valamint T‑147/04. sz., Ross kontra Bizottság ügyben 2005. június 28‑án hozott végzésének (EBHT 2005., I‑A‑171. o. és II‑771. o.)
         48. pontja.